Document ID: 31979R0484

Komisijas Regula (EEK) Nr. 484/79
(1979. gada 13. marts)
par preču klasifikāciju kopējā muitas tarifa apakšpozīcijā 39.07 E IV
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāveic kopējā muitas tarifa nomenklatūras vienādai piemērošanai [1], kurā jaunākie grozījumi izdarīti ar Regulu (EEK) Nr. 280/77 [2], un jo īpaši tās 3. pantu,
tā kā, lai nodrošinātu kopējā muitas tarifa nomenklatūras vienādu piemērošanu, jāpieņem noteikumi, saskaņā ar kuriem klasificēt "makšķerauklu pavedienu", kas ir dobs pinums no nepārtrauktas neilona šķiedras, ko pilnībā klāj polivinilhlorīda slānis, kas uztīts spolēs noteiktā garumā, ar koniskiem galiem;
tā kā kopējā muitas tarifā, kas pievienots Padomes Regulai (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 2800/78 [4], pozīcijā Nr. 51.03 iekļauts sintētiskas šķiedras pavediens, pozīcijā Nr. 58.07 - auklas, pozīcijā Nr. 59.08 - tekstilizstrādājumi, kas pārklāti ar mākslīgiem plastmasas materiāliem, un pozīcijā Nr. 39.07 - izstrādājumi no mākslīgiem plastmasas materiāliem;
tā kā visas šīs pozīcijas ir saistītas ar iepriekšminētā "makšķerauklu pavediena" klasifikāciju;
tā kā attiecīgo izstrādājumu nevar uzskatīt par kādu no "pavedieniem" saskaņā ar kopējā muitas tarifa XI iedaļu, un jo īpaši tādiem pavedieniem, kas attiecībā uz minēto iedaļu aprakstīti Muitas sadarbības padomes nomenklatūras vispārīgajā paskaidrojumā zem apakšvirsraksta "B. Pavedieni"; tā kā tehniski šis izstrādājums ir aukla;
tā kā minētā izstrādājuma klasificēšanai tāpēc būtu jāparedz pozīcija Nr. 58.07, ja kopējā muitas tarifa 58. nodaļas 1. piezīme neparedz, ka pārklāti vai piesūcināti materiāli jāizslēdz no šīs nodaļas un jāklasificē 59. nodaļā; tā kā frāze "tekstilizstrādājums" jāattiecina arī uz auklām saskaņā ar 59. nodaļas 1. A. piezīmi; tā kā tomēr saskaņā ar 59. nodaļas 2. A. c) piezīmi produkcija, kurā tekstilizstrādājums ir pilnīgi pārklāts ar mākslīgu plastmasas materiālu, iekļaujama kopējā muitas tarifa 39. nodaļā; tā kā tāpēc iepriekšminēto "makšķerauklu pavedienu" nevar klasificēt ne pozīcijā 51.03, ne pozīcijā 58.07, ne arī pozīcijā 59.08, bet tas jāklasificē 39. nodaļā;
tā kā, ņemot vērā attiecīgā izstrādājuma īpašības un noformējumu, minētais izstrādājums jāklasificē 39. nodaļā apakšpozīcijā 39.07 E IV;
tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu,
IR PIEŅĒMUSI ŠO REGULU.
1. pants
"Makšķerauklu pavedienu", kas ir dobs pinums no nepārtrauktas neilona šķiedras, ko pilnīgi klāj polivinilhlorīda slānis, kas uztīts spolēs noteiktā garumā, ar koniskiem galiem, kopējā muitas tarifā klasificē apakšpozīcijā:
39.07 Izstrādājumi no materiāliem, kas aprakstīti pozīcijās no Nr. 39.01 līdz Nr. 39.06:
E. No citiem materiāliem:
IV. Pārējie
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1979. gada 13. martā

Labels: 0
3